Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szolgálati titokkörének megállapításáról szóló 16/1995. (X. 20.) BM rendelet 18. pontja alapján szolgálati titoknak
Paragraph Index: 1612

1999. szeptember 28-án vizsgálatot folytattam az Országgyűlés bizottságainak titkos ügyirattárában, és a következőket állapítottam meg: Az Országgyűlés bizottságai titkos ügyiratai között megtalálható az újságban közölt mind a négy dokumentum eredeti példánya. — Az 1. számú dokumentumon sem hivatalos fejléc, sem iktatószám, sem dátum, sem aláírás nem található. Az 1. számú dokumentumot a 2. számú dokumentum mellékleteként, azzal egybekapcsolva találtam. 2000/88/II. szám — A 2. számú dokumentum az újság 7. oldalán látható fotómásolattal megegyező fedőlapot tartalmaz azzal a különbséggel, hogy bal felső sarkában a „Miniszterelnöki Hivatal Tárca Nélküli Miniszter Hivatala” fejléc olvasható. Az irat jobb felső sarkában a következő szerepel: „SZIGORÚAN TITKOS!”, alatta: „1. sz. pld.”, alatta: „Nytsz: NI-9/003-3/98.”, alatta: „Érv. idő: 2013. december 31.”, alatta: „Minősítő: Diószegi Miklósné tanácsos”. A lap közepén a következő szerepel: „JEGYZŐKÖNYV meghallgatásról. Készült a fenti szám alatt Lakatos Miklós tzls. — nak az NBSZ ... munkatársának 1998. 03. 11-én tett beadványa nyomán, illetve a bejelentésével összefüggésben folytatott előzetes meghallgatásokat követően 1998. 05. 19-én Budapesten a titkosszolgálatokat felügyelő tárca nélküli miniszter hivatalának 306. számú helyiségében a bejelentő meghallgatásakor.” Az irat következő lapjainak alsó és felső részén középen a „SZIGORÚAN TITKOS!” felirat olvasható. — A 3. számú dokumentum fedőlapja az újság 11. oldalán szereplő fotómásolattal mindenben megegyezik. Bal felső sarkában a „BELÜGYMINISZTÉRIUM RENDVÉDELMI SZERVEK VÉDELMI SZOLGÁLATA” fejléc látható. Jobb felső sarkában a következők olvashatók: „Szigorúan titkos!”, alatta: „2008. 04. 30-ig”, alatta: „Minősítő: Szabó Péter r.ddtbk.”, alatta: „ ... pld.”. A fedőlap közepén: „MEGHALLGATÁSI JEGYZ ŐKÖNYV, készült: 1999. április 30. 09.30 órakor az ORFK Köztársasági Őrezred Bp. V. Honvéd u. 28. sz. alatti objektumában, I. em. 116. hivatali helyiségében. Jelen vannak: Szabó Péter r.ddtbk., Lévai János r.ezds., Bédi Csaba r.szds., Bokor Erzsébet r.zls.jkv.” — A 4. számú dokumentum, amelyből az újság idézett, az országgyűlési vizsgálóbizottság 1999. április 30-i zárt ülésének jegyzőkönyve. Az iraton minősítési jelzés nem szerepel, jobb felső sarkában „Zárt ülés! 1/1999.” felirat olvasható.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes